CELEX: 62018CA0555
Language: mt
Date: 2019-11-07 00:00:00
Title: Kawża C-555/18: Sentenza tal-Qorti tal-Ġustizzja (Is-Sitt Awla) tas-7 ta’ Novembru 2019 (talba għal deċiżjoni preliminari tas-Sofiyski rayonen sad - il-Bulgarija) – K.H.K. vs B.A.C., E.E.K. (Rinviju għal deċiżjoni preliminari – Kooperazzjoni ġudizzjarja f’materji ċivili – Regolament (UE) Nru 655/2014 – Ordni Ewropea tal-Preżervazzjoni tal-Kontijiet – Artikolu 5(a) – Proċedura ta’ kisba – Punti 8 sa 10 tal-Artikolu 4 – Kunċetti ta’ “sentenza”, ta’ “tranżazzjoni ġudizzjarja” u ta’ “strument awtentiku” – Digriet nazzjonali ta’ ordni għal ħlas li jista’ jiġi kkontestat – Artikolu 18(1) – Termini – Artikolu 45 – Ċirkustanzi eċċezzjonali – Kunċett)

13.1.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 10/17
            
         
      Sentenza tal-Qorti tal-Ġustizzja (Is-Sitt Awla) tas-7 ta’ Novembru 2019 (talba għal deċiżjoni preliminari tas-Sofiyski rayonen sad - il-Bulgarija) – K.H.K. vs B.A.C., E.E.K.
      (Kawża C-555/18) (1)
      
      (Rinviju għal deċiżjoni preliminari - Kooperazzjoni ġudizzjarja f’materji ċivili - Regolament (UE) Nru 655/2014 - Ordni Ewropea tal-Preżervazzjoni tal-Kontijiet - Artikolu 5(a) - Proċedura ta’ kisba - Punti 8 sa 10 tal-Artikolu 4 - Kunċetti ta’ “sentenza”, ta’ “tranżazzjoni ġudizzjarja” u ta’ “strument awtentiku” - Digriet nazzjonali ta’ ordni għal ħlas li jista’ jiġi kkontestat - Artikolu 18(1) - Termini - Artikolu 45 - Ċirkustanzi eċċezzjonali - Kunċett)
      (2020/C 10/20)
      Lingwa tal-kawża: il-Bulgaru
      
         Qorti tar-rinviju
      
      Sofiyski rayonen sad
      
         Partijiet fil-kawża prinċipali
      
      
         Rikorrent: K.H.K.
      
         Konvenuti: B.A.C., E.E.K.
      
         Dispożittiv
      
      
                  1)
               
               
                  Il-punt 10 tal-Artikolu 4 tar-Regolament (UE) Nru 655/2014 tal-Parlament Ewropew u tal-Kunsill tal-15 ta’ Mejju 2014 li jistabbixxi proċedura ta’ Ordni Ewropea tal-Preservazzjoni tal-Kontijiet sabiex jiġi ffaċilitat l-irkupru transkonfinali tad-dejn f’materji ċivili u kummerċjali, għandu jiġi interpretat fis-sens li ordni għal ħlas, bħal dik inkwistjoni fil-kawża prinċipali, li ma hijiex eżekuttiva, ma taqax taħt il-kunċett ta’ “strument awtentiku”, fis-sens ta’ din id-dispożizzjoni.
               
            
                  2)
               
               
                  L-Artikolu 5(a) tar-Regolament Nru 655/2014 għandu jiġi interpretat fis-sens li proċedura ta’ ordni għal ħlas pendenti, bħal dik inkwistjoni fil-kawża prinċipali, tista’ tiġi kklassifikata bħala “proċedimenti […] dwar il-mertu”, fis-sens ta’ din id-dispożizzjoni.
               
            
                  3)
               
               
                  L-Artikolu 45 tar-Regolament Nru 655/2014 għandu jiġi interpretat fis-sens li l-vaganzi ġudizzjarji ma jaqgħux taħt il-kunċett ta’ “ċirkostanzi eċċezzjonali”, fis-sens ta’ din id-dispożizzjoni.
               
            
         (1)  ĠU C 427, 26.11.2018.